wickkiey/tamil-wikipedia-markdown huggingface dataset:
# ஒக்காம் இயற்கணிதம்

கணிதத்தில் **ஒக்காம் இயற்கணிதம்** (*Ockham algebra*) என்பது இரட்டை உள் அமைவியம் கொண்ட வரம்புள்ள பங்கீட்டுப் பின்னல் ஆகும்.  

அதாவது, ~ என்ற செயல்பாடு ~(*x* ∧ *y*) = ~*x* ∨ ~*y*, ~(*x* ∨ *y*) = ~*x* ∧ ~*y*, ~0 = 1, ~1 = 0 என்பதைத் திருப்திப்படுத்துகிறது.  

இதனை 1977 இல் பெர்மன் அறிமுகப்படுத்தினார். 1979 இல் உர்குவார்ட் மூலம் வில்லியம் ஒக்காம் என்பவரின் பெயரால் வெளியிடப்பட்டது.  

பூலிய இயற்கணிதம், டி மார்கன் இயற்கணிதம், ஸ்டோன் இயற்கணிதம், கிளீன் இயற்கணிதம் ஆகியவை ஒக்காம் இயற்கணிதத்திற்கு எடுத்துக்காட்டுகள் ஆகும்.
# அல்லியம் சியோசசைடஸ்


**அல்லியம் சியோசசைடஸ்** (Allium caesioides) என்பது இந்தியா, பாகிஸ்தான் , தாஜிகிஸ்தான், ஆப்கானிஸ்தான் போன்ற நாடுகளில் உள்ள உயரமான மலைப் பகுதிகளில் காணப்படும் ஒரு தாவரம் ஆகும். இதன் பூக்கள் முட்டை வடிவ விளிம்புடன், 10 செ.மீ குறுக்காலவுடன், 30 செ.மீ உயரமான காம்புடன் இருக்கும். இவை முடி மாதிாியான இலைகளையும், ஊதா நிற பூக்களையும் உடையது.
# அனா சாகர் ஏரி



**அனா சாகர் ஏரி** (*Ana Sagar Lake*) இந்தியாவின் இராசத்தான் மாநிலத்திலுள்ள அச்மீர் நகரில் அமைந்துள்ள ஒரு செயற்கை ஏரியாகும். செயற்கை ஏரியான அனா சாகர் ஏரி 12 ஆம் நூற்றாண்டின் பிற்பகுதியில் வட இந்தியாவில் இருந்த இராச்சியம் ஒன்றை ஆண்ட பிருத்திவிராச் சௌகான் என்பவரின் தாத்தாவான அர்னாராசா என்றழைக்கப்பட்ட அனாச்சி சௌகான் என்பவரால் கி.பி. 1135 - 1150 ஆண்டில் கட்டப்பட்டு அவருடைய பெயர் சூட்டப்பட்டது. நீர்ப்பிடிப்பு பகுதியானது உள்ளூர் மக்களின் உதவியுடன் கட்டப்பட்டது. அனா சாகர் ஏரி 13 கிலோமீட்டர் பரப்பளவுக்கு விரிந்துள்ளது. ஏரியைச் சுற்றியுள்ள கூடாரங்களை 1637 ஆம் ஆண்டில் சாச்சகான் கட்டினார். தவுலத் பாக் தோட்டம் ஜஹாகாங்கீரால் ஏற்படுத்தப்பட்டது. ஏரிக்கு அருகிலிருந்த ஒரு மலையில் பிரித்தானியர்கள் தங்குவதற்குப் பயன்படும் ஒரு சுற்றுலா மாளிகையும் அமைக்கப்பட்டிருந்தது. ஏரிக்கு நடுவில் படகு மூலம் சென்றடையக்கூடிய ஒரு தீவும் இருக்கிறது. தவுலத் பாக் தோட்டத்திற்குக் கிழக்குப் பகுதியிலிருந்து படகுகளை வாடகைக்கு எடுக்கலாம். ஏரியின் அழகிய காட்சியைப் பிடிக்க சவுப்பட்டி மற்றும் யெட்டி நடைபாதைகள் மற்றும் கூடாரங்களை அடுத்து உள்ளன. அஜ்மீரில் உள்ள மிகப்பெரிய ஏரியான இது 5 சதுரகிலோமீட்டர் அளவுக்கு பெரிய நீர்ப்பிடிப்பு பகுதியைக் கொண்டுள்ளது. ஏரியின் அதிகபட்ச ஆழம் 4.4 மீட்டர்கள் ஆகும். 4,750,000 கனமீட்டர் அளவுக்கு நீர் கொள்ளளவு கொண்டதாக அனா சாகர் ஏரி உள்ளது. ஏரிப்படுகைகளில் உள்ள நீர்பிடிப்புப் பகுதிகளில் புதிய கட்டுமானங்கள் செய்யப்படுவதற்கு இராசத்தான் உயர் நீதிமன்றம் தடை விதித்துள்ளது.
# நீரேற்றம்

வேதியியலில் **நீரேற்றம்** (*Aquation*) என்பது ஒன்று அல்லது அதற்கு மேற்பட்ட ஒருங்கிணைந்த நீா் மூலக்கூறுகளை ஒருங்கிணைக்கும் ஒரு வேதியியல் வினையாகும். உலோக அணைவுச் சேர்மங்களில் எதிா்மின் அயனியானது நீாினால் இடமாற்றம் செய்யப்படும் வினைகளில் இந்த சொற்பதம் உபயோகப்படுத்தப்படுகிறது. எடுத்துக்காட்டாக,  

புரோமோபெண்டாஅமீன் கோபால்ட் (III) பின்வரும் நீரேற்ற வினைக்கு உட்பட்டு உலோக நீரேற்ற கூட்டுமத்தை தருகின்றது:  

:[Co(NH3)5Br]2+ + H2O → [Co(NH3)5(H2O)]3+ + Br−  

இந்த நீரேற்ற வினையில் அமிலம் மற்றும் காரமானது வினையூக்கியாக பயன்படுகிறது. அமில வினையூக்கியில் புரோமைடு புரோட்டானேற்றம் செய்யப்பட்டு சிறந்த வெளியேற்ற குழுவாக மாற்றப்படுகிறது. கார நீரேற்ற வினையானது SN1CB நெறிமுறையால் தொடா்கிறது, இந்த வினையானது அம்மோனியா ஈனியின் புரோட்டானை நீக்கி தொடா்கிறது.  

=
# வடசிறுவளூர்

**வடசிறுவளூர் கிராமம்** (*Vadasiruvalur*) இந்தியாவின் தமிழ்நாடு மாநிலம் விழுப்புரம் மாவட்டத்தில் உள்ள சங்கராபுரம் வட்டத்தில் அமைந்துள்ளது. துணை மாவட்டத் தலைமையகமான சங்கராபுரத்திலிருந்து 4 கி.மீ. தொலைவிலும் (வட்டாச்சியர் அலுவலகம்) மாவட்டத் தலைமையகமான விழுப்புரத்திலிருந்து 70 கி.மீ. தொலைவிலும் அமைந்துள்ளது. 2009ஆம் ஆண்டு புள்ளிவிவரங்களின்படி, வடசிறுவளூர் கிராமம் ஒரு கிராம பஞ்சாயத்து ஆகும்.  

தில்லைநாயகி உடனான திருக்கோட்டீசுவரர் திருக்கோவில் அமைந்துள்ளது. ஊரின் வடக்கே வேளியம்மன் ஆலயமும், தெற்கே நாச்சியம்மன் ஆலயமும், மேற்கே பச்சையம்மன் ஆலயமும் எல்லைகளாக அமைந்துள்ளது.  

2011ஆம் ஆண்டு மேற்கொள்ளப்பட்ட மக்கள்தொகை கணக்கெடுப்புத் தகவலின்படி வடசிறுவளூர் கிராமத்தின் இருப்பிடக் குறியீடு அல்லது கிராமக் குறியீடு 633332 ஆகும். கிராமத்தின் மொத்த புவியியல் பரப்பளவு 585.72 எக்டேராகும். வடசிறுவளூரில் மொத்த மக்கள் தொகை 3,081ஆக இருந்தது. இதில் ஆண்கள் 1,510, பெண்கள் 1,571 என இருந்தனர். கிராமத்தின் கல்வியறிவு விகிதம் 62.64% ஆகும். இதில் 72.38% ஆண்கள் மற்றும் 53.28% பெண்கள் கல்வியறிவு பெற்றிருந்தனர். வடசிறுவளூர் கிராமத்தில் சுமார் 750 வீடுகள் இருந்தன.
# பஞ்சப்பள்ளி


**பஞ்சப்பள்ளி** (Panjapalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636812. இது பஞ்சப்பள்ளி ஊராட்சிக்கு உட்பட்டது. இந்த ஊரில்தான் பஞ்சப்பள்ளி அணை கட்டபட்டுள்ளது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாலக்கோட்டில் இருந்து 23 கிலோ மீட்டர் தொலைவிலும் மாரண்டஹள்ளியில் இருந்து 11 கி.மீ. தொலைவிலும் அய்யனார்கோட்டை<nowiki/>யில் இருந்து 18 கி.மீ தூரத்திலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°27'41.2"N 77°56'33.1"E ஆகும்.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரின் மொத்த குடியிருப்புகள் 1578, மொத்த மக்கள் தொகைகள் 6680 ஆகும்.. இதில் 3452 ஆண்களும்,3228 பெண்களும் அடங்குவர்.  

## ஊரில் உள்ள கோயில்கள்
- பஞ்சப்பள்ளி பசுவேஸ்வரர் கோயில்
- பஞ்சப்பள்ளி திருமலை தேவர் கோயில்
- பஞ்சப்பள்ளி கங்காதேவர் கோயில்

## மேற்கோள்
# மே தினப் பூங்கா, சென்னை

**மே தினப் பூங்கா** (May Day Park, Chennai) என்பது முன்பு **நேப்பியர் பூங்கா** என்று அழைக்கப்பட்ட, சென்னை சிந்தாதிரிப்பேட்டையில் அமைந்துள்ள ஒரு பூங்கா ஆகும். இந்தப் பூங்காவானது சிந்தாதிரிப் பேட்டையில், துணை மேயர் கபாலமூர்த்தி சாலையில் அமைந்துள்ளது. இது 14.5 ஏக்கர் நிலப்பரப்பைக் கொண்டது. 1950 ஆம் ஆண்டு செப்டம்பர் 13 ஆம் நாள் இப்பூங்கா உருவாக்கப்பட்டது. சென்னை மாநகராட்சி இப்பூங்காவை பராமரித்து வருகிறது. வருடத்தில் எல்லா நாட்களிலும் இப்பூங்கா திறந்துள்ளது.  

## வரலாறு
1869ஆம் ஆண்டு ஜனவரி 28 ஆம் நாள் சென்னை, மாநகராட்சியானது சிந்தாதிரிப்பேட்டை, மெசர் தொழுவம் அமைந்துள்ள இடத்தில், இப்பூங்காவை அமைக்க முன்மொழிந்தது. இந்தக் கருத்துருவானது சென்னை மாநில அரசுக்கு 1869ம் ஆண்டு ஏப்ரல் 15 ஆம் நாள் அனுப்பப்பட்டது.
# நிலத்தாவரங்கள்



**நிலத்தாவரங்கள்** *(Embryophyta)* , புவியில் வாழும் தாவரவளத்தில் மிகவும் பரவலாகப் பார்க்கும் பசுந்தாவரக் குழுவாகும். இவற்றுக்கும் பசும்பாசிக்கும் பொது மூதாதையுண்டு. இவை இரண்டும் பசும்பாசி கவையான பிராகுமோபிளாஸ்டோபைட்டாவில் தோன்றின. சைகுனேமட்டோபைசியே இவற்றின் உடன்தோன்றலாகும். நிலத்தாவரங்களில் பிரியோபைட்டுகளும் பாலிஸ்பொராஞ்சியோபைட்டுகளும் அடங்கும். வாழும் நிலத்தாவரங்களில் கொம்பு பாசடைகளும் மடற்பாசடைகளும் குமிழ்பாசடைகளும் லைக்கொபைட்டுகளும், பெரணிச் செடிகளும், வித்திலைத் தாவரங்களும், பூக்கும் தாவரங்களும் அடங்கும். நிலத் தாவரங்கள் இருமடிவு உயிர்வாழ்க்கைச் சுழற்சிகள் உள்ளவை. இவை நன்னிர் வகை சாரோபைட்ட எனும் பலகலப் பாசிகளில் இருந்து தோன்றியவை என இப்போது அனைவராலும் ஒப்புக்கொள்ளப்படுகிறது.
# பார்வதிபுரம் (கன்னியாகுமரி மாவட்டம்)



**பார்வதிபுரம்**, தமிழ்நாட்டின் கன்னியாகுமரி மாவட்டம், கல்குளம் வட்டம், ஆளுர் பேரூராட்சிக்குட்பட்ட பகுதியாகும். இது நாகர்கோவில் நகரத்தின் மேற்குப் பகுதியில் உள்ளது. நாகர்கோவில் மையத்திலிருந்து ஐந்து கி.மீ., மற்றும் திருவனந்தபுரத்திலிருந்து 60 கி.மீ தொலைவில் உள்ளது. இது நாகர்கோவிலின் நுழைவாயில் என்று அழைக்கப்படுகிறது. கன்னியாகுளம், ஆலம்பாறை, கிறிஸ்டோபர் நகர், ராஜலட்சுமி நகர், களியன்காடு ஆகியவை பார்வதிபுரத்தின் அருகில் உள்ள ஊர்கள் ஆகும். இவற்றில் *பெருவிளை* பார்வதிபுரத்தின் ஒரு பெரிய பகுதியாகும். திருவனந்தபுரம்வ் தேசிய நெடுஞ்சாலை 47 வழியாக கன்னியாகுமரி மாவட்டத்தின் உள்ள அனைத்துப் பேருந்துகளும் நிறுத்தப்படுகின்றன. 31 ஏ பேருந்து பார்வதிபுரம் சுற்றுவட்டார பேருந்து நிலையம் கிறிஸ்டோபர் பேருந்து நிறுத்தம் அண்ணா பேருந்து நிலையத்துடன் பார்வதிபுரத்தை இணைக்கிறது. இந்த சேவை ஒவ்வொரு 4 நிமிடத்திற்கும் கிடைக்கும்.  

## வரலாறு
திருவாங்கூர் ராணி, பார்வதிபாய் தம்புராட்டி என்பவரின் தென்னிந்தியப் பெயருக்குப் பெயரிடப்பட்டது. முதன்மையாக பிராமணர்களுக்கு விலைச்சலுக்குரிய நிலம் மிகுந்த ஒரு கிராமத்தை வழங்கினார். பிராமணர்கள் சுசீந்திரம் கோவிலில் இருந்து திரும்பி வந்த ராணி மற்றும் அவரது அரச குடும்பத்தை உபசரித்ததினால் இது கிடைக்கப்பெற்றது.  

## கல்வி நிறுவனங்கள்
ஸ்காட் கிறிஸ்துவக் கல்லூரி, பொன்ஜெஸ்லி பொறியியல் கல்லூரி, ஜேம்ஸ் பொறியியல் கல்லூரி புனித சேவியர் கத்தோலிக்க பொறியியல் கல்லூரி வின்ஸ் பொறியியல் கல்லூரி, சன் பொறியியல் மற்றும் தொழில்நுட்ப கல்லூரி ஆகிய கல்லூரிகள் பார்வதிபுரத்திற்கு அருகாமையில் அமைந்துள்ளன.மேலும், பார்வதிபுரத்திலிருந்து 2 கி.மீ. தொலைவில்ஸ்ரீ கிருஷ்ணா பல்தொழில்நுட்பக் கல்லூரி, சன் பல்தொழில்நுட்பக் கல்லூரி, மற்றும் மார்னிங் ஸ்டார் பல்தொழில்நுட்பக் கல்லூரி ஆகிய கல்லூரிகள் அமைந்துள்ளன.  

## வழிபாட்டுத் தலங்கள்
பார்வதிபுரம் அருகே அருள்மிகு முத்தராமன் கோயில், கிராமம் ஸ்ரீ ஸ்ரீ கிருஷ்ணர் கோயில், சுவாமி அய்யப்பன் கோயில் ஆகியவை உள்ளன.
# பாடலாத்ரி நரசிம்மர் கோயில்



**பாடலாத்ரி கோயில்** அல்லது **பாடலாத்ரி நரசிம்ம பெருமாள் கோயில்** என்பது தமிழ்நாடு மாநிலத்தில் செங்கல்பட்டு மாவட்டத்தின் சிங்கபெருமாள்கோவில் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.  

## அமைவிடம்
கடல் மட்டத்திலிருந்து சுமார் 85 மீட்டர் உயரத்தில், என்ற புவியியல் ஆள்கூறுகள் கொண்டு பாடலாத்ரி நரசிம்ம பெருமாள் கோயில் அமைந்துள்ளது.  
## கட்டிடக்கலை
இக்கோயிலின் மூலவர் நரசிம்மர் (விஷ்ணு); மற்றும் தாயார்  
அகோபில வல்லி (இலட்சுமி) ஆவர். பல்லவர் கட்டிடக்கலை முறையில் கட்டப்பட்ட இந்த  
நரசிம்மர் கோயில் (சிங்கபெருமாள் கோவில் எனவும் அழைக்கப்படுகிறது) தென்னிந்திய மாநிலமான தமிழ்நாட்டில், சிங்கபெருமாள்கோவிலில் அமைந்துள்ள விஷ்ணு கோயில் ஆகும். நரசிம்மர் மற்றும் அகோபில வல்லி எனும் லட்சுமிக்கு கட்டபட்ட இக்கோயிலில், கல் வெட்டுகள் உள்ளன. இ்க்கோயில் 8ஆம் நூற்றாண்டில் பல்லவர்கள் காலத்தில் கட்டப்பட்டது ஆகும்.  

## கோயில் நேரம்
இக்கோயிலில், காலை 7 மணி முதல் நண்பகல் 12 மணி வரையிலும், பின்னர் மாலை 4:30 மணி முதல் இரவு 8:30 மணி வரையிலும் கோயில் நடை திறந்திருக்கும். இங்கு நான்கு கால பூசை நடைபெறுகின்றது.  

## திருவிழாக்கள்
ஏப்ரல்-மே மாதங்களில் சித்திரைத் தேரோட்டமும், நரசிம்ம ஜெயந்தி, பவித்ர உற்சவம், ஆனி (ஜூன்-ஜூலை) மற்றும் மாசி மாத திருவிழா (பிப்ரவரி -மார்ச் மாதங்களில்) ஆகிய முக்கிய விழாக்கள் இக்கோயிலில் கொண்டாடப்படுகின்றன.  

## பராமரிப்பு
இந்தக் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் பராமரிக்கப்பட்டு நிர்வகிக்கப்படுகிறது.  

## தொன்மம்

இந்து தொன்மங்களின்படி, இக்கோயில் பிரம்மாண்ட புராணத்தில் குறிப்பிடப்பட்டுள்ளது. இவ்விடத்தில் விஷ்ணு நரசிம்ம அவதாரத்தில் காட்சி தருகிறார். பிரம்மனிடம் வரம் பெற்ற இரண்யகசிபு, தேவர்களை தொந்தரவு செய்தான். தானே கடவுள் தன்னையே அனைவரும் வணங்கவேண்டும் என்று கட்டளை இட்டான். அவனது மகனான பிரகலாதன், விஷ்ணுவின் தீவிர பக்தனாக இருந்தான். இது இரண்யகசிபுவிற்கு வருத்தத்தை அளித்தது. அவன் பிரகலாதனை தன் வழிக்கு கொண்டுவர முயன்று அதில் தோல்வியடைந்தான். இறுதியில் தன் மகனை பல்வேறு வழிகளில் கொல்ல முயன்றான். ஆனால் விஷ்ணு தன் தெய்வீக ஆற்றலால் பிரகலாதனைக் காப்பாற்றினார். இறுதியில் விஷ்ணு, நரசிம்ம அவதாரம் எடுத்து, தூணிலிருந்து தோன்றினார். நரசிம்மர் சிங்க முகமும் மனித உடலும் கொண்ட வடிவத்தில் இருந்தார். இரண்யகசிபு ஒரு மாலை நேரத்தில் நரசிம்மரின் மடியில் வைத்துக் கொல்லப்பட்டான். அது நிலமும் அல்ல வானமும் அல்ல. அவனைக் கொன்றது மனிதனும் அல்ல மிருகமும் அல்ல. அவனைக் கொன்றும்கூட அவருடைய கோபம் தணியவில்லை, ஆனால் பிரகலாதன், நரசிம்மரை சமாதானப்படுத்த முயன்றான். இக்கோவிலில் உள்ள குளத்தில் குளித்து நரசிம்மர் தன் கோபத்தைத் தணித்துக் கொண்டார் எனப்படுகிறது. அதன் காரணமாக இந்தத் தீர்த்தம் சிவப்பு நிறமானதாகக் கூறப்படுகிறது.  

## வரலாறு

சிங்கபெருமாள் கோயில், முதலில் ஆழ்வார் நரசிங்கத்தேவர், நரசிங்க விண்ணகர் ஆழ்வார் போன்ற பல்வேறு பெயர்களால் அழைக்கப்பட்டுள்ளது. மூலக் கோயில் பல்லவர்களின் குடைவரை கட்டிடக்கலையில் கட்டப்பட்டதாக நம்பப்படுகிறது. இப்பகுதியில் இதே போன்ற குகைக் கோயில்கள் அவர்களால் கட்டப்பட்டுள்ளன. கோயிலின் சுவர்களில் உள்ள கல்வெட்டுகள் 10–11-ஆம் நூற்றாண்டின் சோழ ஆட்சி காலத்தவையாக உள்ளன. கல்வெட்டுகள் தெலுங்கு, கிரந்தம்  

சிற்றாலயத்தில் உள்ள கருடன் நரசிம்மரை நோக்கியவாறு உள்ளார். மகாமண்டபம், அலங்காரமண்டபம், குறுகிய அர்த்த மண்டபம் ஆகியவற்றைக் கடந்து கருவறை அமைந்துள்ளது. கொடிமரம், கருடர் சன்னதி முன்னால் அமைந்துள்ளது.
# பைனஸ் மரம்



***பைனஸ் ஹேபன்ஸிசஸ்***, பொதுவாக 'அல்போ பைன்' 'என அறியப்படும், பைன் மத்தியதரைக் கடல் இடமாக உள்ளது. மொராக்கோ, அல்ஜீரியா மற்றும் ஸ்பெயின் வடக்கிலிருந்து தெற்கு பிரான்ஸ், இத்தாலி, குரோஷியா, மான்டெனிக்ரோ, [[சிரியா, சிரியாவில் சிரியாவில், சிரியாவில், சிரியாவில், மால்டா, மற்றும் வடக்கு துனிசியாவில்] ]], தெற்கு துருக்கி, ஜோர்டான், இஸ்ரேல், மற்றும் பாலஸ்தீனிய பிரதேசங்கள். இஸ்ரேலில் இது '' 'ஜெருசலேம் பைன்' 'என்று அழைக்கப்படுகிறது.  
## விநியோகம்
* பின்ஸ் ஹல்பெனிசிஸ் *, அலெப்போ பைன், பொதுவாக கடல் மட்டத்தில் இருந்து குறைந்த அளவு உயரத்தில் காணப்படுகிறது , ஆனால் வளர முடியும் தெற்கு ஸ்பெயினில், நன்றாக இருந்தது on கிரீட், மற்றும் வரை தெற்கு, மொராக்கோ, அல்ஜீரியா மற்றும் துனிசியாவில்.  
மரம் திறந்த மற்றும் தொந்தரவு பகுதிகளில் விரைவில் விரைவாக முடிக்க முடியும். இது அனைத்து அடி மூலக்கூறுகளிலும் மற்றும் மத்தியதரைக் கடலில் உள்ள அனைத்து உயிரியல் பிரிவினரிடத்திலும் வளரும்.  

## விளக்கம்
* பி Halepensis * ஒரு சிறிய நடுத்தர மரம் ஆகும், உயரமான, ஒரு தண்டு diameter வரை , விதிவிலக்காக வரை . பட்டை ஆரத்தின் சிவப்பு, அடர்த்தியானது மற்றும் தண்டுகளின் அடிவாரத்தில் ஆழமாக பிரிக்கப்பட்டு, மேல் கிரீடத்தில் மெல்லிய மற்றும் தட்டையானது. இலைகள் ("ஊசிகள்") மிகவும் மெலிதானவை, நீண்ட, தெளிவான மஞ்சள் பச்சை, மற்றும் ஜோடிகள் உற்பத்தி (அரிதாக சில threes உள்ள). கூம்புகள் குறுகிய கூம்பு ஆகும், long and அடித்தளமாக அடுக்கப்பட்ட போது, முதலில் பச்சை நிறத்தில், 24 மாத வயதுடைய பளபளப்பான சிவப்பு-பழுப்பு நிறத்தில் பழுத்த. அவர்கள் அடுத்த சில ஆண்டுகளில் மெதுவாக திறக்கிறார்கள், அவர்கள் போன்ற சூடான வெளிப்படுத்தினால் ஒரு செயல்முறை உயிர்பெற்றுள்ளதுகாட்டு தீs. கூம்புகள் திறக்கப்படுகின்றன விதைகள் கலைக்க அனுமதிக்க வேண்டும். விதைகள் long, with a 20-mm wing, and are wind-dispersed.  

## தொடர்புடைய இனங்கள்
அல்போபோ பைன் துருக்கிய பைன், கேனரி தீவு பைன் மற்றும் கடல்சார் பைன் ஆகியவற்றோடு நெருக்கமாக தொடர்புடையது, இவை அனைத்துமே அதன் பல பண்புகளை பகிர்ந்து கொள்கின்றன. சில ஆசிரியர்கள் துருக்கிய பைன், அல்போ பைன், 'பின்ஸ் ஹாலெபென்சிஸ்' துணைப் பகுதியாகும். * மிருகம் * (பத்து.) ஹோல்மொபே, but it is usually regarded as a distinct species. It is a relatively nonvariable species, in that its morphological characteristics stay constant over the entire range. In இஸ்ரேலின் இயற்கைப் பற்றுபாடுகள் Aleppo பைன் காடுகள் கார்ல் மற்றும் கலீலி பகுதிகளில் காணப்படுகின்றன. The species produces timber which is valued for its hardness, density and unproblematic seasoning. Seasoned timber is inclined to tear out with planing, but this can be avoided by using sharp blades or adjusting the sharpening angle of tools.  

தென்னாப்பிரிக்காவில் பயனுள்ளதாக இருந்த போதிலும், ஆக்கிரமிப்பு இனங்கள் கருதப்படுகிறது. தெற்கு ஆஸ்திரேலியாவில், கட்டுப்பாட்டு திட்டம் ஐர் தீபகற்பம் இடத்தில் உள்ளது.  
### இயற்கை
*P. halepensis* is a popular ornamental tree, extensively planted in gardens, parks, and private and agency landscapes in hot dry areas such as Southern California and the Karoo in South Africa, where the Aleppo pine's considerable heat and drought tolerance, fast growth, and aesthetic qualities, are highly valued.  

## Cultural references
Paul Cézanne had an Aleppo pine in his garden at Aix-en-Provence; this tree was the inspiration and model for his painting, *The Big Trees*. As of 2005, the tree is still growing in Cézanne's garden.
# பெரியனூர்

**பெரியனூர்** (*Periyanur*) என்பது இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பாலக்கோடு வட்டம் பஞ்சப்பள்ளி ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°54'07.2"N 79°13'04.6"E ஆகும். பெரியனூர் கிராமத்தின் மக்கள் தொகை 1884 ஆகும், இதில் 974 ஆண்கள் மற்றும் 910 பெண்கள் மக்கள் தொகை கணக்கெடுப்பின்படி 2011.  

பெரியனூர் கிராமத்தில் 0-6 வயதுடைய குழந்தைகளின் மக்கள் தொகை 258 ஆகும், இது கிராமத்தின் மொத்த மக்கள் தொகையில் 13.69% ஆகும். பெரியனூர் கிராமத்தின் சராசரி பாலின விகிதம் 934 ஆகும், இது தமிழ்நாட்டின் மாநில சராசரியான 996 ஐ விடக் குறைவு. மக்கள்தொகை கணக்கெடுப்பின்படி பெரியனூரில் குழந்தை பாலின விகிதம் 897 ஆகும், இது தமிழக சராசரியான 943ஐ விடக் குறைவு.  

தமிழ்நாட்டை விட பெரியனூர் கிராமத்தின் எழுத்தறிவு விகிதம் குறைவாக உள்ளது. 2011 ஆம் ஆண்டில், பெரியனூர் கிராமத்தின் எழுத்தறிவு விகிதம் 59.35% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விடக் குறைவாகும். பெரியனூரில் ஆண்களின் எழுத்தறிவு விகிதம் 69.45% ஆகவும், பெண்களின் எழுத்தறிவு விகிதம் 48.60% ஆகவும் உள்ளது.  

## மேற்கோள்
# ஜிகோஸ்போர்

**ஜிகோஸ்போரோ** என்பது பல பூஞ்சை மற்றும் புரோட்டீஸின் வாழ்க்கைச் சுழற்சியில் ஒரு இருமுனை இனப்பெருக்கம் ஆகும். ஜியோபோஸ்போர்ஸ் ஹலோலோட் செல்கள் அணுக்கரு இணைப்பினால் உருவாக்கப்படுகின்றன. பூஞ்சைக்குள், ஜிகோஸ்போரோரேஸ் ஜிகோஸ்போராங்கியாவில் தனித்துவமான வளரும் கட்டமைப்புகள் இணைந்த பிறகு, அதே இடங்களில் (ஹோமோத்தலிக் பூஞ்சைகளில்) அல்லது வேறுபட்ட இனச்சேர்க்கை வகைகளில் (ஹீடெத்தோதலி பூஞ்சைகளில்) இருந்து, மற்றும் கிளமடைஸ்போர்ஸ் இருக்கலாம். பல யூகாரியோடிக் ஆல்க்களில், க்ளோரோப்ட்டாவின் பல இனங்கள் உட்பட, ஜிகோஸ்போர்ஸ் வெவ்வேறு இனச்சேர்க்கை வகைகளின் ஒற்றைவரிசைப் பிம்பங்களின் இணைப்பினால் உருவாகின்றன.  

ஒரு ஜிக்சோஸ்போர் செயலற்ற நிலையில் உள்ளது, அதே நேரத்தில் சுற்றுச்சூழல் குறிப்புகள், அதாவது ஒளி, ஈரப்பதம், வெப்பம் அல்லது தாவரங்கள் மூலம் சுரக்கும் இரசாயனங்கள் போன்றவை காத்திருக்கின்றன. சுற்றுச்சூழல் சாதகமானதாக இருக்கும் போது, ஜிகுஸ்பூரெர் கோமினேட்ஸ், ஒடுக்கற்பிரிவு ஏற்படுகிறது, மேலும் ஹாலிலோடின் டெஸ்ட் செல்கள் வெளியிடப்படுகின்றன.  

IN பூஞ்சை, ஒரு sporangium ஒரு sporangiophore இறுதியில் உற்பத்தி செய்யப்படும் என்று வித்திகளை. Zygospores ஐ உருவாக்கும் ஒரு பூஞ்சை zygomycete என்று அழைக்கப்படுகிறது, இது வர்க்கம் இந்த பரிணாம வளர்ச்சியால் வகைப்படுத்தப்படுகிறது என்பதைக் குறிக்கிறது.
# பெரும்பரப்பு பட்டி (கொல்லிமலை)



**பெரும்பரப்பு பட்டி** (Perumparappu patti) நாமக்கல் மாவட்டம் கொல்லிமலை தாலூகாவில் அமைந்துள்ள சிற்றூர். இதனை விளாரம் என்ற பெயரிலும் அழைக்கின்றனர்.  

## அமைவிடம்

புவிவரைபடத்தில் 11 17'31.1"வ 78 23'39.1"கி  

## மக்கள் தொகை

2011 மக்கள் தொகை கணக்கின்படி சுமார் 1540 பேர்.  

## தொழில்

முக்கிய தொழில் விவசாயம் -மிளகு,மரவள்ளிகிழங்கு,நெல்,அன்னாசி,பலாப்பழம் போன்ற பயிர்கள் விளைவிக்கப்படுகின்றன.  

## பள்ளிகள்

இங்குள்ள நடுநிலைப்பள்ளியில் 139 மாணவ மாணவிகள் படிக்கிறனர்.1 முதல் 8 வரை  
வகுப்புகள் உள்ளன.மேலும் ஆங்கிலவழி கல்வியும் நடத்தப்படுகிறது.1962ல் ஆரம்பிக்கப்பட்டது. 5கி.மீ தொலைவில் மேல்நிலைப்பள்ளி உள்ளது.  

## சிறப்பு

இவ்வூரின் அருகில் மாசிலா அருவி,எட்டுக்கை அம்மன் கோவில்,நம் அருவி மற்றும் அரப்பளீஸ்வரர் கோவிலும் உள்ளது. நாமக்கல்லிருந்து பேருந்து வசதி உள்ளது.
# ராசசமந்த் ஏரி



**இராச சமந்த் ஏரி** அல்லது இராச**சமுத்திர ஏரி** *(Rajsamand Lake or Rajsamudra Lake)* இந்தியாவின் இராசத்தான் மாநிலத்திலுள்ள 17 ஆம் நூற்றாண்டில் கட்டப்பட்ட ஒரு ஏரி ஆகும்.  

## ஏரியின் அளவு
இந்த ஏரி சுமார் 1.75 மைல் (2.82 கி.மீ.) அகலம் 4 மைல்கள் (6.4 கி.மீ.) நீளம் மற்றும் 60 அடி (18 மீ) ஆழம் கொண்ட ஏரியாகும். **கோமாட்டி, கெல்வா** மற்றும் **தலி ஆறுகள்** வழியாக கட்டப்பட்டுள்ளது. இது 196 சதுர மைல் (510 கி.மீ. 2) அளவு நீரைக் கொண்டது.  

மேவாரின் ஐந்து பேர்பெற்ற ஏரிகளில் ** இராச சம்மந்த்** ஏரி ஒன்றாகும். உதய்பூரிலிருந்து வடகிழக்கில் 66 கி.மீ. தொலைவில் அமைந்திருக்கும் இந்த ஏரி, இராசநாகர் மற்றும் கங்குரோலி நகரங்களுக்கு இடையே அமைந்துள்ளது. இது இராசத்தானில் உள்ள இராச சமாதா ஏரி என்ற பெயரால் அழைக்கப்படுகிறது. இராசத்தான் ஏரி 1660 ஆம் ஆண்டில் மகாராணா இராச சிங்கினால் கட்டப்பட்டது.  

இந்த ஏரிக்கு கோமி நதியிலிருந்து தான் பிரதானமாக நீர் வருகின்றது.. இங்கு 17 ஆம் நூற்றாண்டில் ஒரு பிரம்மாண்டமான அணை கட்டியெழுப்பப்பட்டது. ஏரியின் தென்முனையில், பெரிய வெள்ளை மாளிகை உருவாக்கப்பட்டுள்ளது. இங்குள்ள ஏரிகளின் நீரைத் தொட்ட பளிங்கு மட்பாண்டங்கள், கல் படிகள் ஆகியவற்றை ஏரிகளின் நீர் தொடுகின்றன . **மகாராணா ராஜ் சிங்கும்** அவரது வழித்தோன்றல்களும் துலாடனின் வருடாந்திர நிகழ்ச்சிக்கு ஏற்பாடு செய்த ஐந்து டாரான்கள் (எடையுள்ள வளைவுகள்) உள்ளன. (அரசர்கள் தங்களைத் தங்கத்தில் தங்க வைத்து, பின்னர் பிராமணர்களிடையே அதை பகிர்ந்தளிக்க பயன்படுத்தினர்.) இந்த பணிக்கான பணிகளை மகாராணா ராஜ் சிங்கும் அவரது வழித்தோன்றல்களும் தொடர்ந்து செய்து வந்தனர்.  

'நாச்சோவுசுகி' (ஒன்பது காடுகள்) என்பது மகாராணா ராஜ் சிங் அவர்களால் கட்டப்பட்டது. இது ஒன்பது மாடிகளைக் கொண்டதாகும். சூரியன், இரதங்கள், தெய்வங்கள், பறவைகள், விரிவான சிற்பங்கள் ஆகியவற்றின் படங்களை இந்த அழகிய செதுக்கப்பட்ட அரங்குகள் அலங்கரிக்கின்றன. மேவாரின் வரலாறு, ராஜ் பிரசாசடி என்று அழைக்கப்பட்ட வரிகள் 27 பளிங்குக் கற்களில் 1017 இல் கற்களில் பொறிக்கப்பட்டுள்ளது. இது இந்தியாவில் மிக நீளமான செதுக்கல்களில் ஒன்றாக புகழ் பெற்றதாகும்.  

இரண்டாம் உலகப் போரின்போது ஆறு ஆண்டுகளுக்கும் மேலாக இந்த ஏரி இம்பீரியல் வான்வழியின் கப்பற்படை தளத்தை உருவாக்கியது. சூரிய அஸ்தமனத்தில், சூரியனின் திடுக்கிடும் ஒளியைக் கொண்டு இருப்பினும் கடந்த மூன்று பத்தாண்டுகளாக நீர்த்தேக்கம் பகுதியில் உள்ள பளிங்குச் சுரங்கத் தண்ணீர், நீரின் வளத்தை சீர்குலைக்க இயலாமல் வைக்கிறது. மழை நீர் இப்போது வேறு வழியிலிருந்து திருப்பப்பட்டு, ஏரி பெரும்பாலும் வறண்ட நிலையில் உள்ளது.
# டேவிட் டேவிடார்


**டேவிட் டேவிடார்** (David Davidar) (பிறப்பு: 27 செப்டம்பர் 1958) ஒரு இந்திய நாவலாசிரியர் மற்றும் வெளியீட்டாளர் ஆவார். அவரால் வெளியிடப்பட்டமூன்று நாவல்கள், தி ஹவுஸ் ஆஃப் ப்ளூ மாங்கோஸ் (2002), தி சோலிவுட் ஆஃப் பேரர்ஸ் (2007) மற்றும் இத்தாக்கா (2011) ஆகியவற்றின் ஆசிரியர் ஆவார். அவரது எழுத்து வாழ்க்கைக்கு இணையாக, டேவாரார் ஒரு கால் நூற்றாண்டு காலமாக வெளியீட்டாளராக இருந்தார். இவர் புது தில்லியில் உள்ள இலக்கிய வெளியீட்டு நிறுவனமான அலிஃப் புக் கம்பெனி இணை நிறுவனர் ஆவார். மேலும் 'பென்க்வின்' நிறுவனத்தில் பணிபுரிந்தவர்.  

## தனிப்பட்ட வாழ்க்கை
டேவிட் டேவிட் தென்னிந்திய மாநிலமான தமிழ்நாட்டிலுள்ள கன்னியாகுமரி மாவட்டத்தில் நாகர்கோவிலில் பிறந்தார். அவரது தந்தை கேரள மாநிலத்தில் தேயிலைத் தோட்டக்காரராக இருந்தார், அவருடைய தாயார் ஆசிரியராக இருந்தார். டேவிட் கேரளா மற்றும் தமிழ்நாட்டில் வளர்ந்தார், மேலும் இரு மாநிலங்களும் அவரது கற்பனையில் முக்கியத்துவம் வாய்ந்தவை. அவர் ஒரு சகோதரர், ரூத் ஸ்வாமி, ஒரு ஊட்டச்சத்து நிபுணர் மற்றும் மருத்துவர்.
# குங்கிலியம்


**குங்கிலியம்** அல்லது **சால்** (*Shorea robusta*) ஒரு மருத்துவ மூலிகையாகும். இது தெற்கு ஆசியாவைத் தாயகமாகக் கொண்ட ஒரு மரவகை ஆகும். இது இந்தியாவின் கிழக்குப்பகுதி, நேபாளம், மியன்மார், பங்களாதேஷ் ஆகிய இடங்களில் காணப்படுகிறது. இது மிதமாக அல்லது மெதுவாக வளரும் மரம் ஆகும். இது 30இல் இருந்து 35 மீட்டர் உயரம் வரை வளரும். இதன் இலைகள் 10 - 25 செ. மீ நீளமும் 5 - 15 செ. மீ அகலமும் கொண்டவை.  

## பயன்கள்
இது உறுதியாக இருப்பதால் வீட்டு மரச்சாமான்கள் செய்ய உதவுகின்றன. மரங்களின் பாலிலிருந்து எடுக்கும் பிசின் குங்கிலியம் ஆகும். இது ஒரு பிசின். தீயிட்டால் எரிந்து புகையாகும். புகை நறுமணம் உடையது. கிரேக்கம், ரோமானியம், சீனம், பாரசிகம், மற்றும் இந்தியா ஆகிய நாடுகளில் பயன்படுத்தப்படுகிறது. இந்திய நாட்டில் இதைத் தமது தெய்வ வழிபாட்டிற்கு பயன்படுத்துகிறார்கள். இது ஊதுபத்தி போன்ற பொருட்களில் பயன்படுத்தப்படுகிறது. இது பொடியாவும், தைலமாகவும், மருந்தாகவும் பயன்படுகிறது. இந்தியாவில் குங்கிலியமரம் என்பது சால மரம் அல்லது ஆச்சா மரம் எனப்படுவது ஆகும். இது பெரிய மரம் ஆகும். ஆத்திரேலியாவிலுள்ள அகாத்திசஸ் ரோபஸ்டா என்ற மரம் பிசின் எடுக்கும் குங்கிலியமரம் ஆகும். இது சாம்பிராணி என்பது அல்ல.  

## மருத்துவ குணங்கள்
மூட்டுவலி, இளம்பிள்ளை வாதம் ஆகியவற்றை குணப்படுத்த மருந்துப் பொருளாக பயன்படுத்தப்படுகிறது.
# சின்னாளப்பட்டி சுங்குடி சேலை

**சின்னாளப்பட்டி சுங்குடி சேலை** என்பது திண்டுக்கல் மாவட்டம் சின்னாளப்பட்டியில் தயாரிக்கப்படும் சேலை ரகமாகும். பிரபலமாக *சின்னல பட்டு* என்றும் அழைக்கப்படுகிறது. இவ்வூரில் சுங்குடி புடவைகள் மரபார்ந்த வழியில் நெய்யப்படுகின்றன. தற்பொழுது, சேலை பயன்பாடு குறைந்திருப்பதால், சின்னாளப்பட்டி நெசவாளர்கள் சுங்குடி சுடிதார்கள் தயாரிப்பில் ஈடுபட்டுள்ளனர்.  

## வகைகள்

- சிங்கிள்
- டபுள்கலர்
- முடிச்சு
- கல்கட்டா
- கைபுட்டா
என பல்வேறு வகைகளில் சுங்குடி சேலைகள் தயாரிக்கப்படுகின்றன.  

## தயாரிப்பு
சின்னாளப்பட்டி நெசவாளர்கள் பல்வேறு இடங்களில் இருந்து வெள்ளை நிற சேலைகளை வரவழைக்கின்றனர். இந்த வெள்ளை நிற சேலைகளில் மெழுகை நன்கு காய்ச்சி நூற்றுக்கும் மேற்பட்ட வித விதமான கட்டையச்சுகளைப் பயன்படுத்தி பல்வேறு வடிவங்களை அச்சடித்து தயார் செய்கின்றனர். பின்னர், மெழுகச்சு வேலை முடிந்து, பல்வேறு வடிவங்களைக் கொண்ட வண்ண வண்ணமான அச்சுக்களை பதிக்கின்றனர். இவ்வாறு அச்சடிக்கப்படும் சுங்குடி சேலைகளில், அச்சு வேலை முடிந்த பின்பு, சவ்வரிசியை கொண்டு நன்கு காய்ச்சிய கஞ்சியை சேலையில் முழுவதுமாக நனைத்து உலர வைக்கின்றனர்.  

## ஆதாரங்கள்
# இதயப்புறப்பை நீர்மம்

**இதயப்புறப்பை நீர்மம்** அல்லது **பெரிகார்டியல் திரவம்** (*Pericardial fluid*) என்பது இதய அடுக்கு மூலம் பெரிகார்டியல் குழிக்குள் சுரக்கும் சீரஸ் திரவமாகும். பெர்கார்டியத்தில் இரண்டு அடுக்குகள் உள்ளன. நாரிழை போன்ற வெளிப்புற அடுக்கு மற்றும் உள்புற சீரஸ் அடுக்கு ஆகியவை. இந்த சீரஸ் அடுக்கில் இரண்டு சவ்வுகள் உள்ளன. இந்த பெரிகார்டியல் திரவமானது மூளையின் செரிப்ரோஸ்பைனல் திரவத்தை ஒத்திருக்கிறது, இது உறுப்புகளின் சில இயக்கம் குணப்படுத்தவும் அனுமதிக்கவும் உதவுகிறது.  

## செயல்பாடுகள்
பெரிகார்டியல் திரவமானது எபிகார்டியல் மேற்பரப்பை உயவூட்டுவதன் மூலம் பெரிகார்டியத்திற்குள் உராய்வைக் குறைக்கிறது.  

## பெரிகார்டியல் நீர்மத் தேக்கம்
பெரிகார்டியல் நீர்மத் தேக்கம் என்பது மிகையான அளவில் பெரிகார்டியல் திரவம் தேங்கி இருப்பதாகும். மின் ஒலி இதய வரைவுப் படம் மூலமாக இவ்வாறான நீர்மத்தேக்கத்தை உறுதி செய்து கொள்ளலாம். சிறிய அளவிலான பெரிகார்டியல் நீர்மத் தேக்கம் அபாயத்தை உருவாக்குவனவாகக் கருதப்படத் தேவையில்லை. இவ்வாறான நீர்மத்தேக்கம் எச்.ஐ.வி தீநுண்மி மூலம் ஏற்படுத்தப்பட்ட தொற்றின் காரணமாக ஏற்படலாம் அல்லது இதய அறுவை சிகிச்சைக்குப் பின் ஏற்பட்டதாக இருக்கலாம். பெரிய அளவிலான அல்லது திடீரென சேகரமாகும் நீர்மத் தேக்கமானது இதய அமுக்கத்தை உருவாக்கி வாழ்வை அச்சுறுத்தும் சிக்கலான சூழ்நிலையை உருவாக்குவதாக இருக்கலாம். இந்தச் சூழல் இதயத்தினை வென்ட்ரிக்கிள்கள் சரியாக நிரப்பும் பணியைத் தடுப்பதாக அமைந்து விடலாம்.
# வடமேற்கு எல்லைப்புற மாகாணம் (1901-1955)



**வடமேற்கு எல்லைப்புற மாகாணம் (1901-1955)** (North-West Frontier Province) (**NWFP**), பிரித்தானிய இந்தியாவில் 1901 முதல் 1947 முடிய இருந்த முன்னாள் மாகாணம் ஆகும். இந்தியப் பிரிவினைக்குப் பின்னர் இம்மாகாணம் பாகிஸ்தான் நாட்டின் ஒரு மாகாணமாக 1955 முடிய இருந்தது. பின்னர் இம்மாகாணத்தை கலைத்து விட்டனர். 19 ஏப்ரல் 2010 அன்று மீண்டும் இப்பகுதிக்கு கைபர் பக்துன்வா மாகாணம் எனப் பெயர் சூட்டப்பட்டது.  

பாகிஸ்தானின் வடமேற்கில் இமயமலையில் அமைந்த இம்மாகாணம் 70,709 சதுர கிலோ மீட்டர் பரப்புளவு கொண்டது. இதன் தலைநகரம் பெஷாவர் நகரம் ஆகும்.  

## வரலாறு
பிரித்தானியர்கள் 1849ல் ஆப்கானியர்களிடமிருந்து, வடமேற்கு எல்லைப்புற மாகாணத்தைக் கைப்பற்றி பிரித்தானிய இந்தியாவுடன் இணைத்தனர்.  

## மாகாண எல்லைகள்
1947க்கு முன்னர் வரை வடமேற்கு எல்லைப்புற மாகாணத்தின் வடக்கில் மன்னர் அரசுகளும், வடகிழக்கில் கில்ஜித் முகமையும், கிழக்கில் மேற்கு பஞ்சாபும், தெற்கில் பலுசிஸ்தான் மாகாணமும், வடமேற்கில் ஆப்கானித்தனும் எல்லைகளாகக் கொண்டது.  

## மக்கள் தொகையியல்
1998ல் வடமேற்கு எல்லைப்புற மாகாணத்தின் மொத்த மக்கள் தொகை 1,75,55,000 ஆகும். இங்கு இசுலாமிய பழங்குடி பஷ்தூ மொழி பேசும் பஷ்தூன்கள் பெரும்பான்மை இனத்தவராக உள்ளனர். மேலும் சிறிதளவில் சீக்கியர்கள் மற்றும் இந்துக்கள் உள்ளனர். இப்பகுதியில் அலுவல் மொழி பாரசீக மொழி ஆகும்.  

## இதனையும் காண்க
- வடமேற்கு எல்லைப்புற மாகாணம் (1901-2010)
- பிரித்தானிய இந்தியாவின் மாகாணங்களும், ஆட்சிப் பகுதிகளும்
- கைபர் பக்துன்வா மாகாணம்
- நடுவண் நிர்வாகத்தில் பழங்குடிப் பகுதிகள்
- பஞ்சாப் மாகாணம்
- இந்தியாவில் கம்பெனி ஆட்சி
- பிரித்தானிய இந்தியா
# பாம்புகளின் தீவு


பாம்பு<nowiki/>களின் தீவு என்றே பிரேசிலி<nowiki/>ன் இல்காடா குயீமடா கிராண்டு அழைக்கப்படுகிறது. பிரேசிலின் வடக்குக் கடற்கரை<nowiki/>ப் பகுதியில் உள்ள இந்த தீவு காடுகளும், பாறைகளும் நிறைந்தது. இங்குள்ள அரியவகைப் பாம்புகளைப் பார்ப்பதற்காக, தீவுக்கு சுற்றுலா பயணிகள் செல்வதை பிரேசில் அரசு தடை செய்துள்ளது. இருப்பினும், ஓய்வு எடுப்பதற்காக இந்த தீவில் கரையொதுங்கும் மீனவர்கள் பலர், பாம்பு கடி<nowiki/>க்குப் பலியாகியுள்ளதாகக் கூறப்படுகிறது.
# நெல் குலை நோய்



**நெல் குலை நோய்** என்பது நெல் பயிரை தாக்கும் ஒரு நோயாகும். நெற்பயிரை பல்வேறு பூச்சி நோய்கள் தாக்குகின்றன, அவற்றில் முக்கியமானது நெல் குலை நோயாகும். இந் நோய் ஆரம்பத்தில் சிறு புள்ளிகளாக தோன்றும் பின்பு பெரிதாகி கண்வடிவ புள்ளிகளாக மாறும். பின்பு இன் நோய் தண்டு பகுதிலும் தாக்கத்தை ஏற்படுத்தி கணுவின் கழுத்து பகுதி உடைந்து விடும். பின் நெல் மணிகளையும் தாக்கி சேதத்தை உருவாக்கும். இன் நோய் தாக்குததினால் நெற்பயிர் சாய்ந்து காணப்படும். இந்த நோயை கட்டுப்படுத்த எடிபன்பாஸ் என்ற மருந்தினை செலுத்தி கட்டுப்படுத்தலாம்
# திருவண்ணாமலை மகாதீபம்

**திருவண்ணாமலை மகாதீபம்** என்பது கார்த்திகை விளக்கீடு அன்று திருவண்ணாமலை மீது தீபம் ஏற்றும் விழாவாகும். திருவண்ணாமலை தீபத் திருவிழாவில் இது 10-ஆம் நாள் திருவிழா ஆகும். இம்மகாதீபம் இலக்கியங்களில் "சர்வாலய தீபம்"மற்றும் "கார்த்திகை விளக்கீடு" என்றும் அழைக்கபடுகிறது.  

## பரணி தீபம்
காலை 5 மணியளவில் 5 மடக்குகளில் (அகல்) தீபம் ஏற்றி வைப்பார்கள். இதுவே பரணி தீபம் ஆகும். கார்த்திகை மாதத்தில் பரணி நட்சத்திரத்தில் இத்தீபம் ஏற்றுவதால் "பரணி தீபம்"எனப்படுகிறது. 5 மடக்குகளும் படைத்தல், காத்தல், அழித்தல், மறைத்தல், அருளல் என்ற ஐந்தொழில் புரியும் இறைவனின் ஐந்து திருமுகங்களைக் குறிக்கும்.  

## மகா தீபம்
தீபத் திருநாளன்று அதிகாலையில் மலையடிவாரத்தில் ஏற்றப்படுவதைப் பரணி தீபம் என்றும் மாலையில் மலையுச்சியில் ஏற்றப்படுவதை மகாதீபம் என்றும் குறிப்பிடுகிறார்கள். இத்தீபம் சிவன் அக்னி பிழம்பாக, நெருப்பு மலையாகநின்றார் என்ற ஐதீகப்படி மலையில் தீபம் ஏற்றப்படுகிறது. இத்தீபம் ஏற்றும் மலையானது 2668 அடி உயரம் கொண்டது. இம்மலை மீது தீபம் ஏற்ற செம்பு ,இரும்பு கொப்பரை கொண்டு தயாரிக்கப்பட்ட கொப்பரையில் தீபம் ஏற்றுவர்.  

இக்கொப்பரையை 1668-இல் பிரதானிவேங்கடபதி ஐயர் என்பவர் வெண்கல கொப்பரையாகச் செய்து கொடுத்தார். பின்பு 1991-இல் இரும்பினால் உருவாக்கப்பட்ட கொப்பரை தற்போது உள்ளது. இது பக்தர்களின் உபயம் ஆகும். இக்கொப்பரையை மலை மீது வைக்கும் உரிமை பெற்றவர் பர்வத ராஜகுலத்தினர் (மீனவர்) ஆவர். இத்தீபம் ஏற்ற சுமார் 3௦௦௦ கிலோவுக்கும் மேற்பட்ட நெய்யும், 10O0 மீட்டர் காடா துணியும் பயன்படுத்தி ஏற்றப்படுகிறது.  

## பர்வத ராஜ குலத்தினர்
இம்மகாதீபம் ஏற்றுகின்ற உரிமை பர்வத ராஜகுலத்தினர் பெற்றுள்ளனர். இவர்கள் "செம்படவர்கள்" எனப்படுவர். சிவன் படையினர் செம்படவர்கள். இதன் நினைவாக இவர்களுக்கு இவ்வுரிமை வழங்கபடுகிறது. இவர்கள் தங்களுக்குள் முறை போட்டுகொண்டு ஆண்டுதோறும் மலைமீது தீபம் ஏற்றுகின்றனர்.  
## கோவிலில் தீபம் ஏற்றுதல்
மலையில் தீபம் ஏற்றுவதற்கு முன்பு கோயிலில் பஞ்சமூர்த்திகளுக்குத் தீபதரிசனம் காண்பிக்கப்படும். இந்நேரத்தில் பக்தர்கள் கூட்டம் கோவிலில் இத்தீபத்தைக் காண அலைமோதும். தீபம் ஏற்றும் நேரம் நெருங்கியவுடன் அர்த்தநாரீஸ்வரர் தோன்றுவார். இறைவன் தேவிக்கு தன்னுடைய இடப்பக்கம் அளித்து இன்று காட்சி அளித்தார். அதன் நினைவாக 3 நிமிடத்தில் அர்த்தநாரீஸ்வரர் வந்து தரிசனம் தருவார். பின்பு உடனே மலையில் 6 மணிக்குத்  
தீபம் ஏற்றுவர். அப்பொழுது "அண்ணாமலையாருக்கு அரோகரா" என்று முழக்கம் இடுவர்.  

## கிரிவலம் வருதல்
கார்த்திகை தீபத்தன்று மலைவலம் வருதல் மிகவும் சிறப்பானது. அந்நாளில் வலம் வருதல் அவர்களுக்குப் பாவவிமோசனம் நிச்சயம் கிடைக்கும். கர்ம வினைகளைப் போக்கும். என்பது அந்நகர மக்களின் நம்பிக்கை.
# நெருப்புடா


**நெருப்பு டா** (Neruppu Da) என்பது ஓரு இந்தியத் தமிழ் சண்டைத் திரைப்படம் ஆகும். இதை எழுதி இயக்கியவா் அறிமுக இயக்குநர் பி.அசோக் குமாா் ஆவார்.  
படத்தை விக்ரம் பிரபு தயாரிக்கிறார். படத்தில் விக்ரம் பிரபு மற்றும் நிக்கி கல்ரானி அவா்களுக்கும் முக்கிய பாத்திரங்களை ஏற்று நடிக்கின்றனர். இப்படத்தின் தயாாிப்பு 2016 சூலை ஆம் நாள் தொடங்கி, 2017 செப்டம்பர் 8 அன்று வெளியானது.  

## நடிகர்கள்

- விக்ரம் பிரபு
- நிக்கி கல்ரானி
- வருண்
- ராஜேந்திரன்
- நகிநிடு
- ஆடுகளம் நரேன்
- மதுசூதன் ராவ்
- புன்னியகோடி

### தயாாிப்பு

இப்படத்தின் பெயர் ரஜினிகாந்த் நடித்த கபாலி (2016) படத்தின் பிரபல பாடலில் இருந்து எடுக்கப்பட்டது. விக்ரம் பிரபுவின் தீயணைப்பு கதாபாத்திரம் மற்றும் ரஜினிகாந்த்தின் ரசிகராக இருப்பது இந்த தலைப்புக்கு பொருத்தமாக அமைந்துள்ளது. இப்படத்தின் படப்பிடிப்பு 2016 சூலை 11 அன்று பழைய மகாபலிபுரம் சாலையில் தொடங்கியது.
# இலங்கை மகாபோதி மையம்

**இலங்கை மகா போதி மையம்** இந்தியாவின் தமிழ்நாட்டிலுள்ள சென்னை எழும்பூரில் அமைந்துள்ள ஓர் இலங்கை நிறுவனம் ஆகும். இலங்கைக்கும் இந்தியாவிற்கும் இடையிலான நட்பின் அடையாளமாகத் திகழும் இந்நிறுவனம் இலங்கையின் மகா போதி சங்கம் நடத்துகிறது.  

## இந்திய மகா போதி சங்கம்
மகா போதி சங்கத்தின் தலைமையகம் கொழும்பில் அமைந்துள்ளது.  

## புத்தர் கோயில்
இலங்கை மகா போதி மையம் எழும்பூர் இரயில் நிலையத்திற்கு எதிரே கென்னத் பாதையில் அமைந்துள்ளது. இந்தியாவின் மகா போதி சங்கக் கட்டிடத்தின் உள்ளே புத்த விகார் என்று பெயரிடப்பட்ட புத்தரின் சிறிய கோயில் அமைந்துள்ளது. சென்னையில் உள்ள பல பௌத்த கோவில்களில் இது முக்கியமான ஒன்று ஆகும். இந்த கோவிலின் பிரதான மண்டபத்தில் நிற்கும் தோரணையில் (அப்ய முத்ரா) புத்தரின் 18 அடி சிலை உள்ளது. வெசாக் திருவிழா ஆண்டுதோறும் மே மாதத்தில் கொண்டாடப்படுகிறது அப்போது கலாச்சார நிகழ்ச்சிகள் மையத்தில் நடத்தப்படுகின்றன. மையத்தில் ஒரு இலவச ஓமியோபதி மருத்துவமனையும் உள்ளது, சென்னை மையத்தின் இயக்குநர் இம்மருத்துவமனையைத் தொடங்கினார். வென் எல்லாவலா நந்தீசுவர நாயக தெரா என்பவரும் கோவிலைக் கட்டுவதில் முக்கியப் பங்கு வகித்தார்.  

இலங்கையிலிருந்து வருகைதரும் புனிதப் பயனிகள் தங்குவதற்கான மகா போதி நிக்கேதானயா என்ற தங்கும் விடுதி 2011 ஆம் ஆண்டு இம்மையத்தில் நிறுவப்பட்டது. புத்தர் ஞானம் பெற்ற 2600 ஆவது சிறீ சம்புத்தத்வா பிறந்தநாள் விழா கொண்டாட்டத்தின் ஒரு பகுதியாக இத்தங்கும் விடுதி மையத்தில் ஏற்படுத்தப்பட்டது. 65 மில்லியன் ரூபாய் செலவில் ஐந்து அடுக்குகளாக இக்கட்டடம் கட்டப்பட்டது. இங்கு 32 அறைகள் உள்ளன. மகா போதி மையத்திலுள்ள தேராவாடா கோயில் வழிபாட்டிற்கு பிரபலமான கோயிலாக வணங்கப்படுகிறது. இங்கு ஆண்டுதோறும் சுமார் 120,000 முதல் 150,000 மக்கள் வருகை தருகிறார்கள்.  

## தாக்குதல்கள்
1983 ஆம் ஆண்டில், இலங்கையில் இன மோதலின் உச்சத்தில் அடையாளம் தெரியாத நபர்களால் ஒரு குண்டு வளாகத்தில் வீசப்பட்டது.
# பிச்சையா நாவலர்

**பிச்சையா நாவலர்** 'தாருகாபுரத் தலபுராணம்' என்ற நூலை இயற்றியவர். இவர் திருநெல்வேலி மாவட்டத்திலுள்ள மலையடிக் குறிச்சி என்ற ஊரைச் சார்ந்தவர். திருநெல்வேலி மாவட்டத்திலுள்ள பஞ்சபூதத் தலங்களுள் தாருகாபுரம் மத்தியசுதநாதர் கோவிலும் ஒன்று. இங்குள்ள இறைவன்மேல் இயற்றிய தாருகாபுரத் தலபுராணம் பத்தொன்பது படலங்களும் எண்ணூற்று முப்பத்தாறு பாடல்களும் கொண்டது. இந்நூலை இயற்றி வெளியிடுவதற்காக அப்பகுதி குறுநில மன்னரிடம் பொருளுதவி கேட்டார், பொருள் கிடைக்காத நிலையில் இவர் தமிழ் நாடெங்கும் பயணம் செய்து பலரிடம் பொருளுதவி பெற்று இதனை வெளியிட்டார்.  
இந்நூல் வெளியீட்டிற்குப் பொருளுதவி செய்த புரவலர்களின் பட்டியலை நூலின் பிற்பகுதியில் நன்றியோடு குறிப்பிட்டிருக்கிறார்.
# சீங்குப்பதி அருவி



**சீங்குபதி அருவி** (Sengupathi Falls) கோயம்புத்தூரில் இருந்து 35 கிலோமீட்டர் (22 நிமிட பயணம்) தொலைவில் கோயம்புத்தூர் – சிறுவாணி சாலையில் அமைந்துள்ள ஒரு அருவியாகும். பரம்பிக்குளம், சோலையார், பாலாறு மற்றும் ஆனைமலை ஆகியவை இதன் அருகில் உள்ள மற்ற கவனிக்கத்தக்க இடங்கள் ஆகும். சிறுவாணி அருவி இதன் அருகே அமைந்துள்ளது.
# சின்னகவுண்டன அள்ளி


**சின்னகவுண்டனஅள்ளி** (*Chinnagowndanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643215. இது கும்மனூர் ஊராட்சிக்கு உட்பட்டது.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும். இங்கு மொத்த குடியிருப்புகள் 432, மொத்த மக்கள் தொகைகள் 1855,. இதில் 962 ஆண்களும்,893 பெண்களும் அடங்குவர்.  

## மேற்கோள்
# கருங்குழி பேரூராட்சி



**கருங்குழி பேரூராட்சி** என்பது செங்கல்பட்டு மாவட்டம், மதுராந்தகம் வட்டம், மதுராந்தகம் ஒன்றியத்தில், திருச்சி - சென்னை தேசிய நெடுஞ்சாலையில் அமைந்துள்ளது.  

## பேரூராட்சி
இப்பேரூராட்சி 15 வார்டுகள் கொண்டது. இப்பேரூராட்சிக்கு உட்பட்டு 3 கிராமங்கள்உள்ளன. அவை மேலவலம்பேட்டை, மலைப்பாளையம் மற்றும் கருங்குழி ஆகும். இப்பேரூராட்சிக்கு உட்பட்டு ஒரு அரசு மேல்நிலைப்பள்ளி, இரு நடுநிலைப்பள்ளிகள் மற்றும் ஒரு தொடக்கப்பள்ளி உள்ளது.  
மொத்த மக்கள் தொகை 12,485 ஆகும்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 15 வார்டுகளையும், 3,075 h குடியிருப்புகளையும் கொண்ட இப்பேரூராட்சியின் மொத்த மக்கள் தொகை 12,485 ஆகும். மக்கள் தொகையில் ஆண்கள் 6,245 மற்றும் 6,240 பெண்கள் உள்ளனர். பாலின விகிதம் 1000 ஆண்களுக்கு 999 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1300 ஆகும். சராசரி எழுத்தறிவு 88.27% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 4,577 மற்றும் 135 ஆகவுள்ளனர்.> இதன் மக்கள் தொகையில் இந்துக்கள் 92.96%, இசுலாமியர்கள் 5.44%, கிறித்துவர்கள் மற்றும் பிறர் 0.47% ஆக உள்ளனர்.  

## குடிநீர் வசதி
இவ்வூருக்கு அருகில் பாலாறு ஓடுகிறது. மதுராந்தகம் ஏரியும் அருகில் உள்ளதால் விவசாயம் குறைவற நடைபெறுகிறது. ஏரிப்பாசனம் நடைபெறுகிறது. குடிநீர் வசதி நிறைவாக உள்ளது.  

## போக்குவரத்து வசதி
திருச்சி-சென்னை தேசிய நெடுஞ்சாலையில் இவ்வூர் உள்ளதால் போக்குவரத்து வசதி நன்றாக உள்ளது.  

## சிறப்புகள்
கருங்குழி பேரூராட்சி, தமிழ்நாட்டின் சிறந்த பேரூராட்சியாக முதல் பரிசை 15 ஆகத்து 2022 அன்று பெற்றது.
# உருளைத் தக்காளி

**உருளைத் தக்காளி அல்லது பொமாட்டோ** *(Pomato உருளைக்கிழங்கு* மற்றும் *தக்காளியின்* இருபாதி ஒட்டுச் சொல்லாகும் ) என்பது ஒரு தக்காளிச் செடி மற்றும் ஒரு உருளைக் கிழங்குச் செடியை ஒன்றாக ஒட்டுவதன் மூலம் தயாரிக்கப்படும் ஓர் ஒட்டுத் தாவரமாகும், இவை இரண்டும் சோலனேசி குடும்பத்தில் உள்ள சோலனம் இனத்தைச் சேர்ந்தவை. செர்ரித் தக்காளியானது கொடியில் வளரும், அதே நேரத்தில் வெள்ளை உருளைக்கிழங்கு அதே தாவரத்திலிருந்து மண்ணில் வளரும்.  

## பின்னணி
உருளைக்கிழங்கு மற்றும் தக்காளி இரண்டையும் ஒரே தாவரத்தில் உற்பத்தி செய்யும் வகையில் ஒட்டுதல் என்ற கருத்தானது குறைந்தது 19 ஆம் நூற்றாண்டின் துவக்கம் முதல் இருந்து வருகிறது (1833).  

## பலன்கள்
ஒரு நிலத்தில் அல்லது மாடித் தோட்டம் போன்ற சிறிய நகர்ப்புற சூழலில் உற்பத்தி செய்யக்கூடிய பயிர்களின் எண்ணிக்கையை அதிகப்படுத்துவதால், உணவு உற்பத்தியை மிகவும் திறமையானதாக மாற்றுவதற்கு இவை பயன்படுகின்றன. இது கென்யா போன்ற வளரும் நாடுகளில் குறிப்பிடத்தக்க தாக்கத்தை ஏற்படுத்துகிறது, அங்கு விவசாயிகள் உருளைத் தக்காளிச் செடிகளை வளர்ப்பதன் மூலம் தங்கள் உற்பத்தியின் தரத்தை பாதிக்காமல் இடம், நேரம் மற்றும் உழைப்பை சேமிக்கின்றனர். கூடுதலாக, ஒட்டுதல் பாக்டீரியா, தீநுண்மி மற்றும் பூஞ்சை ஆகியவற்றிற்கு எதிராக எதிர்ப்புத் திறனை மேம்படுத்துகிறது, மேலும் பலதரப்பட்ட மகரந்தச் சேர்க்கைகளை ஈர்க்கிறது மற்றும் மென்மையான அலங்காரத் தாவரங்களுக்கு உறுதியான உடற்பகுதியை வழங்குகிறது.  

## மேற்கோள்
# கருத்துருவாக்கம்

**கருத்துருவாக்கம்** (*idealization*) என்பது பல பொருட்களில் காணப்படும் ஒருமித்த பண்புகளை மொழியால், குறியீட்டால் குறிப்பது ஆகும். அதுவே பொதுமைக்கருத்தாகும். புலன்காட்சி அனுபவத்தின் விளைவாக தோற்றுவிக்கப்படுவது பொதுமைக்கருத்தாகும். பொதுமைப்பிரிதலும், பொதுமைப்படுதலும் கருத்து உருவாதலின் இரு முக்கிய படிநிலைகளாகும்.  

## கருத்தின் இயல்பும் வகைகளும்
கருத்துகள் அவற்றின் இயல்பின் அடிப்படையிலும், எதனைப்பற்றியது என்பதன் அடிப்படையிலும் கீழ்க்காணுமாறு வகைப்படுத்தப்படுகின்றது.  

## எளிமைக்கருத்து
ஒன்றின், ஒரு நிகழ்வின் ஒரே ஒரு பண்பை மட்டும் பொதுமைப்படுத்தி அதன் அடிப்படையில் தோற்றுவிக்கப்படும் கருத்து எளிமைக்கருத்தாகும்.உதாரணமாக உருவத்தின் அடிப்படையில்,நிறத்தின் அடிப்படையில், அளவின் அடிப்படையில் என ஏதேனும் ஒரு பண்பின் அடிப்படையில் அமைக்கப்படுவது (சதுரம், வட்டம், முக்கோணம், நீலநிறம், சிவப்புநிறம்) ஒரு பண்பு மட்டுமே ஒன்றினைப்பற்றிக் கூற அடிப்படையாக அமைகின்றது.  

## சிக்கலானகருத்து
பொருள்களுக்குள்ள பண்புகளில் ஒன்றிற்கு மேற்பட்ட பண்புகளைக் கருத்தில் கொண்டு அப்பண்புகளை இணைத்து அதனடிப்படையில் உருவாக்கப்படுவது சிக்கலான கருத்து எனப்படும்.உதாரணம் (பந்தாட்டக்குழு, சிறிய சிவப்பு நிற பூக்கள்)  

## பொருட்கள் பற்றிய கருத்துகள்
இது ஒரு பொருளின் பண்பின் அடிப்படையில் கூறப்படுவது. எடுத்துக்காட்டு (புத்தகம், வீடு)  

## இணைப்பொதுமைக்கருத்து
பசு, வீடு (பசு நம் கலாச்சரத்தில் வீட்டுடன் இணைத்து அறியப்படுகிறது)  

## கருத்துப்படங்களின் கல்விப்பயன்கள்
- பாடத்தை முழுமையாகப் பொருளுணர்ந்து கற்க உதவும்
- கருத்துகளை வரிசைப்படுத்தி கற்பிக்க கற்க உதவுகின்றன.

## சான்று
கற்றலின் மனித மேம்பாட்டின் உளவியல் - பேரா. அ. அந்தோணிசாமி-சம்யுக்தா பதிப்பகம்.
# அலங்கார நீர்த்தாவரங்கள்

**அலங்கார நீர்த் தாவரங்கள்** மீன்களோடு கண்ணாடித் தொட்டிகளில் அழகுக்காகவும், இயற்கை தோற்றத்திற்காகவும் வளர்க்கப்படுகின்றன. இவை 1. பின்புறகாட்சி தாவரங்கள், 2. இடைமட்ட காட்சித் தாவரங்கள், 3. முன்பகுதி காட்சித் தாவரங்கள், 4. மிதக்கும் தாவரங்கள் என நான்கு வகைப்படும்.  

## பின்புறகாட்சி தாவரங்கள்
அமோசன் வாள் போன்ற ரிப்பன் வடிவ இலை வடிவம். எ.கா : வெங்காய தாவரம் (சிரினியம் தாயினம்), பிரேசிலின் மில்பாயில் (மிரியோ பில்லம் அகுவாடிகம்), சிவப்பு மில்பாயில் (மிரியோபில்லம் டியூபர்குலேட்டம்)  

## இடைமட்ட காட்சித் தாவரங்கள்
தொட்டியின் பாதி வரை வளரும் குணமுடையவை.  

எ.கா : அபெனோகேடான், கிரிப் டோகோரினே, டைகர் தாமரை  

## முன்பகுதி காட்சித் தாவரங்கள்
எ.கா : ஸ்டார் ரோடாலா, ஊசிப்புல், கிடன் கிளிப், ஹைட்ரில்லா  

## மிதக்கும் தாவரங்கள்
நீரின் மேல் பரப்பில் பரந்து சிறிய மீன்களுக்கு பாதுகாப்பிடமாக உதவுகிறது. எ.கா லேஸ் தாவரம் (பெனிஸ்டிராலிஸ்), ஹார்ன் வொர்ட் (செரோட்டபில்லம்), ரிப்பன்புல் (வேலிஸ்னேரியா ஜிகாண்டியா)
# மார்க்கசு போர்சியசு கேட்டோ


**மார்க்கசு போர்சியசு கேட்டோ** ( Marcus Porcius Cato ) (கி.மு. 234–149) என்பவர் இரோமானியமானிய நாட்டில் விவசாய குடும்பத்தை சார்ந்தவர். வெளீரியஸ் பிளக்கஸ் அவர்களின் ஆலோசனைகளின் பெயரில் சட்டம் பயின்றார். பின் சிறந்த சட்ட நிபுணராகவும், அரசியல் வல்லுநராகவும், போர்த்தளபதியாகவும், பேச்சாளராகவும், திகழ்ந்தார்.  

## பெயர் காரணம்

நாட்டுப்பற்றுமிக்க கேட்டோ தன்னை போர்சியஸ் கேட்டோ என்று பெருமிதத்துடன் கூறிக்கொண்டார். "போர்சியஸ்" என்றால் பரம்பரையாக பன்றி வளர்ப்போர் குடும்பத்தை சார்ந்தவன் என்று பொருள். "கேட்டோ" என்றால் புத்திக்கூர்மையுடைய என்று பொருள். கேட்டோ தனது தாய்மொழியான லத்தின் மொழியில் தனது படைப்புக்களை எழுதினார்.  

## படைப்புகள்

### 1. தோற்றம் ( Origines )

ரோமின் தோற்றம், வளர்ச்சி, தொண்மை, பண்பாடு, நிறுவனங்கள் பற்றி விவரிக்கிறது. மேலும் இந்நூலில் தனிநபர் பெயரை எந்த இடத்திலும் குறிப்பிடவில்லை என்பது குறிப்பிடத்தக்கது. இருப்பினும் ஒரு இடத்தில மட்டும் போர்க்களத்தில் துணிவுடன் போரிட்ட யானைக்கு சூரஸ் என்று பெயரிட்டுள்ளார்.  

### 2. விவசாய அனுபவங்கள் ( De Agricultrual )

விவசாய குடும்பத்தில் பிறந்ததால் தனது விவசாய அனுபவங்களை தொகுத்துள்ளார்.  

ரோமானிய எழுத்து கலையில் புரட்சிகரமான திருப்புமுனையை ஏற்படுத்தியதால் கேட்டோவை ரோமானிய வரலாற்று வரைவியலின் தந்தை என்று அழைக்கலாம் என ஷேக் அலி கூறுகிறார்.  

## நூல் பட்டியல்
-
# கோடனூர்

**கோடனூர்**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பாலக்கோடு வட்டம் கோடனூர் ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும். இங்கு மொத்த குடியிருப்புகள் 1441, மொத்த மக்கள் தொகைகள் 6139. இதில் 3224 ஆண்களும், 2915 பெண்களும் அடங்குவர்.  

## மேற்கோள்
# மனுஷி பாரதி

**மனுசி. பாரதி** என்பவர் இளம் பெண்கவிஞர். யுவ புரஸ்கார் (இளம் சாகித்ய அகாதமி) என்னும் தேசிய அளவிலான விருதினை 2017 ஆம் ஆண்டில் பெற்றவர். இவரது படைப்பான *ஆதிக் காதலின் நினைவுக்குறிப்புகள்* என்னும் நூல் இவருக்கு இந்த விருதினைப் பெற்றுக் கொடுத்தது..  

## வாழ்க்கைக் குறிப்பு
மனுசி. பாரதியின் இயற்பெயர் ஜெயபாரதி ஆகும். இவரது சொந்த ஊர் விழுப்புரம் மாவட்டம், திருநாவலூர். திருநாவலூரில் பள்ளிப் படிப்பையும் புதுச்சேரியில் கல்லூரிப் படிப்பையும் முடித்துவிட்டு, புதுச்சேரி பல்கலைகழகத்தில் முனைவர் பட்ட ஆய்வு மேற்கொண்டார்.  

## இதுவரை எழுதியுள்ள நூல்கள்
- குட்டி இளவரசியின் ஒளிச்சொற்கள்-மித்ரா பதிப்பகம் (2013)
- முத்தங்களின் கடவுள்-உயிர்மை பதிப்பகம் (2014)
- ஆதிக் காதலின் நினைவுக்குறிப்புகள்-உயிர்மை பதிப்பகம் (2015)

## பெற்றுள்ள விருதுகள்
- ""முத்தங்களின் கடவுள் நூலுக்காக சென்னை இலக்கியக் கழகத்தின் இளம் படைப்பாளி விருது
- "ஆதிக் காதலின் நினைவுக்குறிப்புகள்" என்னும் நூலுக்காக யுவ புரஸ்கார் என்னும் இளம் சாகித்ய அகாதமி விருது
# இசுரேல் எண்ணெய்க் கசிவு, 2014

**2014 இஸ்ரேலில் எண்ணெய்க் கசிவு** இஸ்ரேலில் 2014இல் ஏற்பட்ட மாபெரும் எண்ணெய்க் கசிவாகும்.  

## பெரிய அளவிலான கசிவு
டிசம்பர் 2014ல் 3.5 மில்லியன் லிட்டர் அளவிலான கச்சா எண்ணெயானது ஒரு உடைந்த குழாயில் இருந்து வெளியேறி ஒரு பெரிய அளவிலான எண்ணெய் கசிவினை இஸ்ரேலின் Be"er Ora என்ற இடத்தில் ஏற்படுத்தியது. இந்நிகழ்வு இயற்கையாய் அமைந்த EVRONA இருப்பிலிருந்து பெருமளவு எண்ணெயினைக் குறைத்தது. இந்த நிகழ்வினால் ஏற்பட்ட கசிவை வெளியேற்றி தூய்மைப்படுத்த பல ஆண்டுகள் ஆகும் என சுற்றுச்சூழல் பாதுகாப்பு அமைச்சகத்தின் அதிகாரி ஒருவர் கூறினார்.  

## அமைச்சர்கள் மாற்றம்
இது தொடர்பாக டிசம்பர் 9, 2014 அன்று ஆப்ர் அகுனிஸ் என்பவர் துணை சுற்றுச்சூழல் பாதுகாப்பு மந்திரியாக நியமிக்கப்படார். அமீர் பெரேட்ஸ் பதவியை இராஜினமா செய்ததை அடுத்து அமைச்சரவையில் அகுனிஸ் பதவியேற்றார்.  

இஸ்ரேலின் அராவா பகுதியில் ஏற்பட்ட பெருமளவிலான எண்ணெய்க் கசிவினைத் தொடர்ந்து ஒரு வாரத்தில் பிரதம மந்திரி பென்ஞமின் நெந்தன்யாகுவின் அலுவலகத்தில் இந்நியமனம் இயற்றப்பட்டது. பதவியேற்ற அகுனிஸ் கூறுகையில், " தெற்கில் ஏற்பட்ட சுற்றுச்சூழல் பேரழிவு சிகிச்சைக்கு முன்னுரிமை அளிப்பதும், கச்சா எண்ணெய் பரவுதலை தடுப்பதும், சுகாதார மற்றும் சுற்றுச்சூழல் பேரழிவைத் தடுப்பதும், துணை அமைச்சரின் நோக்கம்" எனக் கூறினார்.  

## தொடர் பணிகள்
வெள்ளத் தடுப்பிற்கென அராவாவில் கட்டப்பட்ட அணைகளின் பக்கச் சுவர்களை உயர்த்துவதற்கு அகுனிஸ் தனது குழுவினருக்கு ஆணையிட்டார். இதன் மூலம் கச்சா எண்ணெயானது எலிட் வளைகுடாவை எட்டிவிடும் ஆபத்து பெருமளவு குறைந்தது. காற்றின் மாசுபடுத்தி தரநிலை சோதனைகளின் மூலம் மாசுபடுத்திகளின் அளவுகள் கட்டுப்படுத்தப்பட்ட அளவினை எட்டும் வரை இருப்புகள் மூடப்பட்டிருக்க வேண்டும் என்று அறிவுறுத்தினார். 2014 டிசம்பரின் முடிவில், அந்நாட்டு அரசாங்கம் புனர்வாழ்வளிக்கும் திட்டத்தின் கீழ் சுற்றுச்சூழல் பாதுகாப்பு அமைச்சகத்திற்கு 17 மில்லியன் வழங்கியுள்ளது. எண்ணெய்க் கசிவு நிகழ்ச்சியின் காரணமாக மண்ணிற்கு ஏற்பட்டை பாதிப்பினை சீர்செய்யவும், பாதிக்கப்பட்ட வன உயிரினங்களை மீட்டெடுத்து நல்வாழ்வு கொணரவும், 17 மில்லியன் செலவிடப்பட்டது. ஒரு சிறப்பு குழு நியமிக்கப்பட்டு அது எலைட் அஷெலோன் பைப்லைன் நிறுவனத்தின் நடவடிக்கைகள் கடற்கரை மற்றும் நிலப்பகுதியில் ஏற்படுத்திய தாக்கத்தை அளவிட பணிக்கப்பட்டது. இப்புனரமைப்புத் திட்டத்தில் மூடிய எலைட் கடற்கரையினை EAPC-க்குச் சொந்தமான சொத்துக்களை நகரின் குடியிருப்பாளர்களுக்கும், பார்வையாளர்களுக்கும் சமர்ப்பிக்கும் திட்டமும் அடங்கும். இதன் விளைவாக ஜனவரி 2015ல் நடத்தப்பட்ட காற்று மாசுபடுத்தி தரநிலை சோதனையின் முடிவில் EVRONA நிகழ்வில் 90% மாசுபாடு குறைந்துள்ளதாக கண்டறிப்பட்டது.
# கார்த்திகேயன் முரளி



**கார்த்திகேயன் முரளி** *(Karthikeyan Murali)* இந்தியாவின் சதுரங்க கிராண்ட்மாசுட்டர்களில் ஒருவராவார். 1999 ஆம் ஆண்டு மே மாதம் முதல் தேதியில் இவர் பிறந்தார் . இரண்டு முறை தேசிய சாம்பியன் பட்டம் வென்ற இவர் தற்போது எண்ணெய் மற்றும் இயற்கை எரிவாயுக் கழகத்தில் பணிபுரிகிறார்.  

தஞ்சாவூரில் பிறந்த கார்த்திகேயன் ஐந்து வயதில் இருந்தே சதுரங்கத்தைக் கற்றுக் கொண்டார்.  
2011 ஆம் ஆண்டு டிசம்பரில், பிரேசில் நாட்டின் , கால்டாசு நோவாசில் நடைபெற்ற 12- வயதுக்கு உட்பட்டவர்களுக்கான உலக சதுரங்க சாம்பியன் பட்டத்தை வென்றார் . மேலும், இவர் 2013 ஆம் ஆண்டில் ஐக்கிய அரபு அமீரகத்தில் உள்ள அல் ஐன் நகரத்தில் நடைபெற்ற 16-வயதுக்கு உட்பட்டவர்களுக்கான உலக சதுரங்க சாம்பியன் பட்டத்தையும் வென்றார்.  

2014 ஆம் ஆண்டு அபுதாபியில் நடைபெற்ற மாசுட்டர்சு சதுரங்கப்போட்டியில் மூன்றாவது இடத்திற்கான போட்டியில் சமநிலை பெற்றார் . வடமேற்கு அங்கேரி நகரமான கையோர் நகரில் நடைபெற்ற 16-வயதுக்கு உட்பட்டவர்களுக்கான சதுரங்க ஒலிம்பியாடு போட்டியில் இந்தியா வெற்றி பெறுவதற்கு மிகவும் உதவியாக இருந்தார் . இதற்குப் பின்னர் நடைபெற்ற போட்டியில் இவர் கிராண்ட்மாசுட்டர் பட்டம் வெல்வதற்கான அனைத்து தகுதியையும் நிறைவு செய்தார்.  

2015 ஆம் ஆண்டு திருவாரூர் நகரில் நடைபெற்ற தேசிய முதல்நிலை சதுரங்க சாம்பியன் போட்டியில் இவருடன் இணையாக 8.5 புள்ளிகள் பெற்ற விதித் சந்தோசு குசராத்தியை சமன்முறிவு போட்டியில் வென்றார் .  

2016 ஆம் ஆண்டு லக்னோவில் நடைபெற்ற 54 ஆவது சாம்பியன் கோப்பைப் போட்டியிலும் கார்த்திகேயன் முரளி வெற்றிபெற்றார்.  
தொடக்கத்தில் அரவிந்த் சிதம்பரத்திடம் ஒரு ஆட்டத்தில் தோல்வியை எதிர்கொண்டு மந்தமாக துவங்கிய போதிலும், இறுதி ஆட்டத்தில் விதித் சந்தோசு குசராதிக்கு எதிரான மிக முக்கியமான ஆட்டத்தில் நேரக்கட்டுபாட்டை பயன்படுத்தி இரண்டு வெற்றிகளைப் பெற்று இறுதியில் முன்னணியோடு சாம்பியன் கோப்பையை வென்றார் .
# பெரவள்ளூர்



**பெரவள்ளூர்** (Peravallur) என்பது இந்தியாவின் தமிழ்நாட்டில், சென்னையின் மிக வேகமாக வளா்ச்சி பெற்ற மக்கள் குடியிருப்புப் பகுதி ஆகும்.  

## அமைவிடம்
- பெரம்பூரிலிருந்து இரட்டைஏரி நோக்கிச் செல்லுகிற போது, இடையி்ல் அமைந்திருக்கும் இடமே, பெரவள்ளூர் ஆகும். இது வடசென்னைப் பகுதியில் கொளத்தூர் சட்டமன்றத் தொகுதிக்கு உட்பட்டது.

## அருகிலுள்ள இடங்கள்
கொளத்தூர், அகரம், பெரியார் நகர், திரு. வி. க. நகர், ஜவஹர் நகர், செம்பியம் மற்றும் பெரம்பூர் ஆகியன பெரவள்ளூர் பகுதிக்கு அருகிலுள்ள முக்கிய புறநகர்ப் பகுதிகளாகும்.  

## முக்கிய சாலைகள்
பேப்பர் மில்ஸ் சாலை, SRP கோவில் தெரு (வடக்கு), இராம் நகர் தெருக்கள் ஆகியவை இங்குள்ள முக்கிய சாலைகளாகும்.  

அண்ணாசிலை மற்றும் காமராசா் சிலை முதலியன முக்கிய சாலை சந்திப்புகளில் தோற்றமளிக்கின்றன.  
## பள்ளிகள்
தொன் போஸ்கோ மெட்ரிக்குலேசன் மேல்நிலைப் பள்ளி, விவேகானந்தா சி.பி.எஸ்.இ. பள்ளி போன்ற பள்ளிகள் இப்பகுதியில் இயங்கி வருகின்றன.  
## வழிபாட்டுத் தலங்கள்
- உயிர்த்த இயேசு கிறிஸ்து தேவாலயம், தொன்போஸ்கோ ஆலயம், செல்லியம்மன் கோவில் போன்ற தலங்களும் உள்ளன. இந்தப் பகுதியில் திருப்பதிக் குடை மிகச் சிறப்பாக இருக்கும். தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற பெரவள்ளூர் சுந்தரராஜ பெருமாள் கோயில், பெரவள்ளூர் சிந்தாமணி விநாயகர் கோயில் மற்றும் பெரவள்ளூர் தான்தோன்றியம்மன் கோயில் ஆகியவை பெரவள்ளூர் பகுதியில் அமையப் பெற்றுள்ளன.
# கண்ணாடிக் கலை

காலத்தில் படைத்துறைப் பாணி கண்ணாடி கோப்பை (தற்போது Ljubljana) கல்லறை.]]  

**கண்ணாடி கலை** *(glass art)* குறிப்பது முற்றிலும் கண்ணாடியில் செய்யப்பட்ட தனிப்பட்ட கலை படைப்புகள் ஆகும். நினைவுச்சின்னங்கள், சுவர் அறையில் தொங்கவிடப்படும் திரைச்சீலைகள், சாளரங்கள், கலைக்கூடங்கள், தொழிற்சாலைகளில் செய்யப்பட்ட கலை படைப்புகள் உட்பட, கண்ணாடி நகையும் மேசைக்கலனும் எனக் கண்ணாடி அளவுகளைப் பொறுத்து கலைப்படைப்புகள் உருவாகின்றன.  

20 ஆம் நூற்றாண்டின் கலைக்கூடக் கண்ணாடி எடுத்துகாட்டுகள்:  

## கண்ணாடிச் சிலைகள்

மிகச் சிறந்த கண்ணாடிச் சிலைகள் இலிவியோ செகுசோ, காரன் இலமான்ட்டே, சுட்டானிசுலாவ் இலிபென்சுகி, யாரோசுலாவா பிறைச்சுதோவா ஆகிய கலைஞர்களின் நினைவுகூரத்தக்க அரும்படைப்புகளாகும். மற்றொரு அரிய படைப்பு இரெனே இரவுபிசெக்கின் *"பொருள்" 1960* ஆகும். இது 52.2 செமீ நீள ஊதுமுறை செஞ்சூட்டுக் கலைப்பணியாகும். இவை கார்னிங்கு கன்ணாடி அருங்காட்சியகத்தில் "விளம்பர ஊழி வடிவமைப்பு" கண்காட்சியில் 2005 இல் காட்சிக்கு வைக்கப்பட்டன.  

21 ஆம் நூற்றாண்டு கண்ணாடிச் சிலை எடுத்துகாட்டுகள்:  

## அருங்காட்சியகங்கள்

பொது அருங்காட்சியகங்களில் பழைய வரலாற்று கண்ணாடிக் கலைப்பொருட்கள் காணப்படுகின்றன. புதிய நிகழ்காலக் கன்ணாடிக் கலைப்பொருட்கள் தனித்தப் பொறுப்புள்ள அருங்காட்சியகங்களிலும் நிகழ்கால கலைசார் அருங்காட்சியகங்களிலும் உள்ளன. இவற்றில் வர்ஜீனியா நார்த்போக்கில் அமைந்த கிரைசுலர் அருங்காட்சியகம், தக்கோமா கண்ணாடி அருங்காட்சியகம். நியூயார்க் நகரில் உள்ளபெருநகரக் கலை அருங்காட்சியகம், தொலெதோ கலை அருங்காட்சியகம், கார்னிங்கு கண்ணாடி அருங்காட்சியகம், ஆகியன அடங்கும்.இந்த நியூயார்க் அருங்காட்சியகங்களில் கண்ணாடிக் கலை வரலாறு சார்ந்த 45,000 பொருட்களுக்கும் கூடுதலான திரட்டி வைக்கப்பட்டுள்ளன. போசுட்டனில் உள்ள *சுண்ணப் பச்சை ஐசிகிள் கோபுரத்து* நுண்கலை அருங்காட்சியகத்தில் தேல் சுகுலி உருவாக்கிய ஒரு 42.5 அடி உய்ரக் கண்ணாடிச் சிலை உள்ளது.2000 ஆம் ஆண்டு பிப்ரவரி மாதத்தில் அமெரிக்காவில் முதன்முதலாக சிக்காகோ நகர நேவியர் பூங்காவில் திறந்து வைக்கப்பட்ட பன்னிறக் கண்ணாடிச் சாளர அருங்காட்சியகம் வண்ணக் கண்ணாடிச் சாளரங்களுக்கு மட்டுமானதாகும். இதில் உலூயிசு கம்போர்ட்டு திஃபனி, ஜான் இலஃபார்கே அகிய இருவரின் அரிய படைப்புகள் உள்ளன. இது அன்றாடம் பொதுமக்கள் பார்வைக்காகத் திறந்து வைக்கப்படுகிறது. ஐக்கிய அரசின் தேசியக் கண்ணாடி மையம் தைன் அண்டு வேர் மாநிலத்தின் சுந்தர்லாந்து நகரில் அமைந்துள்ளது.